
O Volapükaflens Valópo! 


Ün mul at kanob nunón, das Volapük eprogedon ai plu tefü Vüresod 
Äsä sevols osi, Volapük ya dalabon resodatopedis sókól :- 


http://web.onetelnetuk/-rmideley kel binon resodatoped calófik ela 
F.B.V. (Flenef Bevünetik Volapüka). Is dabinons vódabuks tel, tidodem brefik 
nulik e reideds i fasiliks, i fikuliks. 


http://personal.southem.edu/-caviness/Volapuk/ kel  ninádon 
vódabukis, tidodemis e gramatis, äsi numis votik nitedik tefü Volapük In 
resodatoped at kanoy i reidón tradutodi Diateka Nulik 





http://home.earthlink.net/-erilaz/volapop.htm] binon gased vüresodik, 
kel binon jónikün resodatopedas valik, e kel ninádon dinis difik tefü Volapük 


Anu flen obas, hiel Jay Bowks edunom topedis sókól :- 


l. http//www.yahoogroups.com/group/volapuk —desinü bespik dinas 
komunik tefü Volapük 





2. http;//www.yahoogroups.com/group/voydasbuk desinü bespik 
vódastoka e gramata Volapüka 





3. http//web.icq.com/groups/group details?gid-11998108 ^ desinü 
bespiks ko Volapükaflens votik me sunádanunükian (= instant messager) e 
telefon vüresodik. (Bevü vód 'group' e 'details' dabinon mal. ) 





4. http./vo.wikipedia.org/ ad jaf baik siklopeda Volapüka 

BUÜSIDAN LAPÜKA 
j T V " 


Hiel Jakob Sprenger pámotom tü del jólid mayula, yela 1872 in zifil 
Speicher, kanton: Appenzell in |veizán. Pals omik ábinons feilans balugik; fat 
übinom zuo nog cimiklinükamamastan calófiko picälöl. Mot omik álicinof se 
zifil Schelklingen nilü Ulm, Vürtán in Deutàn' 


Jakob ábinom cil málid se gems vel: blods lul e sórs tel. Avisitom 
pópajuli e realajuli di Speicher, ed ákómom ün yel 1887 ini gümnad in 
Einsiedeln, e de 1888 ini gümnad kantonik in Freiburg (Jveizán), kö àvisitom. 
pos fiduin* gümnada dü yel bal, niveri usik. 


Steif omik ábinon ad vedón gümnadaprofásoran, ab katastrof famüla 
ürupádon. Fat omik áperom sekü garan pibligidól monemi, e ad vitón 
badikünosi, Jakob ámutom tuvón sunádo cali mesedi blünóli. Asludom ad 
jáfón as bukádan* à büsidacif brodabüsida, ävedom ün 1907 fabrikan 
nesekidik, ed áplópom ad dagetón ünü tim jü yel 1914 dalaboti ze gretiki. 
Volakrig balid ün 1914 ävobädon lefaili brodabüsida, ed atos, sa völädadinäds* 
bevünetik pisáleodükól*, àmütons omi ad klemón febádi nefienófik* ivedól. 


Ün yel 1915 Jakob áfünom kobü ans flenas okik eli ,,Lelivikamafed 
Bevünetik" ed ácalom sis 1920 as sekretan ona, ed ávobádom noganükame at 
ünü yels sókól stiánükami bevünetik ze veütiki love kontináns valik tala. 
Noganükam at labon as stabi südavi kritik, e vilon vobádón dónu yufidü lejon 
lelivakonómik di „Silvio Gesell" dinádis leodik ini konóma- e tatalif. Pro disein 
at neodoy ye suemükamamedómi bevünetik, ed as somi, Jakob Sprenger 
&dadunom, das Volapük fa Johann Martin Schleyer pálonon statudiko. 





Laut literata lelivakonómik e propagid pro Lelivükamafed Bevünetik 
übinons lejáf omik. Dakosád ko limans no Deutánapüki spikóls äjenon in 
Volapük, soásá Johann Martin Schleyer iposbinükom oni. 

Volakrig telid e reigamods* netasogádimik* e fajistik* àlüblinons 
Lelivükamafede Bevünetik perotis gretik. Krig e códetadeids ákodons in 
Deutin, Litaliyán, Rusan, e läns fa ons pikoupóls moduni* muvemik. 


Aseivom ün 1884 Volapüki bäldotü lifayels degfol, ed àlófom dü lif 
lólik okik leladálo diali jónik valemapüka. ^ Abinom dü lunüp presidan 
Volapükafeda Jveizánik. Agetom diplomi Volapükitidana ün 1891, uti tidala ün 
1893, ed uti profásorana ün 1893. Pácálom ün 1929 ad kadáman Volapüka, 
ün 1939 ad kadámal, e ün 1948 ad Cifal Volapükanefa à Dilekan Volapüka- 
kadáma. Abinom flen gretik Datuvala, kel igo ilabom desini ad cálón omi 
fovani oka, desin kelik ye no ájenófikon. 


Ad stópádón smalotülami* fovik Volapükamufa, Jakob Sprenger 
äremom ün yel 1927 posbinoti* literatik lólik ela Schleyer, ko gitáts valik lü on 
dutóls. Diseinü atos, ábalàdikom ko Cifal ettimik Volapükanefa: Profásoran 
Albert Sleumer. Demü disein at atan ávisitom omi in Wienacht ün setul yela 
1929 ko Dokan Arie de Jong, kel irevidom lölöfiko Volapüki. 


Ábinom Cifal de 1948 jü 1950, ab sekü paopläg*, kel idrefon omi ed 
ivedükon omi nefágiki ad calón foviko oni, ámutom lovegivón diniti Cifalama 
sóle Johann Schmidt. 


Jakob Sprenger ai äkälälom Volapüki, ed ákomipom námófo pro dials 
ona. Ábinom komipan lanálik pro din obsik, voban nenfenik ä men stedälik. 

BUKÁDAN  -  abool-keeper — PAOPLÁG - a stroke 
FAJISTIK - fascist POSBINOT - (the literaryJestate 
FIDUIN - completion REIGAMOD  - a regime 
MODUN - destruction SALEODÜKÓN - to disrupt 
NEFIENÓFIK - unprofitable SMALOTÜLAM - fragmentation 


NETASOGÄDIMIK - National Socialism (Nazi) VÖLÄD - monetary system 

MAN LABÜ YÄK BLÓVIK (FIN) 
FA HIEL MAURIT: Ar T 





Brefüpo pos atos in Fransán stiam* pálegivon, ed ákanom gegolón 
lü lomàn okik, lü vilag okik. Fino. Atosi ádunom nenzogiko. 


De tim et lifajenäd ketávana, to val muada obik, ávedon läs 
dramatik. Amatikom, àálomádükom oki as tedan à lutedan ini Laljerán, lü kel 
i flenádan omik igekómom, kelan nu álabom kafibótópili in zifil: 
»Sidi-Bel-Abbes". Bofikans àlaboms benofáti; blóvayákan obik ágolom ai 
dónu lü lánàd ad lutedóàn, ibà ávilom givón hipules oka dugáli gudik. Atans 
ámutoms vedón mans skilik. Pro dautil okik ávilom spálón eli „petit dot" (= 
jigamagivot smalik). Afákükos obi, das áspikom ko lóf so módik dö jimatan 
e cils, ko ladálóf so mödik dö flenádan vönädik, ko kel tans somo jeikiks so 
módiks ibalons omi. Man at idunom in ditret saseni, ab ábinom leno men 
badik. Ven àlükómobs tö ,Laghouat" ed àleditobs de od, ápedob nami 
omik. 


Nog ai vögäd dásperik sufoda* tonon in lil obik, me kel dünan 
lotidópila, ini kel áninikom leigüpü ob, nen das iküpom obi là dilijan, ad sák 
jilotidópana bigik, va ek ilükómon-la, ágespikom: „pas un chien!" (7 igo no 
dog bal). 


Kolkóm oba ko man labü yäk blóvik ejenon bü yels plu teldegs; el 
,Laghouat" àbinon ün tim et zifil Saharánik taimik, lotidópil ábaiádon ko on; 
ävilob takädön us dü dels te tels u kils, e poso golón fagikumo lù vasov* ela 
,Beni-Mzab". 


Tü del sókól, du yan cema obik ámaifon, álielob spikón jilotidópani 
gudilik - jielan ábinof elan di , Marseille", o söl! - len sütayan ko ek, kela 
vóg ma ced obik ábinon sevádik dub vógáds ya pilelilóls, e ga i no sevádik 
dub tons, kels ábinons lóliko foginiks pro ob. Kim atan ákanom-li binón? 
Leno ábetikob mani labü yäk blóvik, ibà, do vóg, kel ágetonon ad fafaraton* 
sulüdánik jilotidópana obik, ágebon vódis klaunófik, kels ákoedons smilón 
lädi, do ákonon cogis, do áditibon* plimis negidófik, brefo do áduton lü 
man, kel ásevom ad drefón klienülis laidaremanas okik ad plidükón onis 
tefü lucans, kels áspelom ad selón ones, - ibà ábinos kleiliko lilamovik, das 

man len yan ábinom lutedan, - ga ábinon so lóliko votik, äsä ut 
távakompenana obik, so lefredik, so muadófik, das no ábetikob omi, e ga 
pábátob dub on ad logón lü kim áduton. 


Ägolob ad logón naedilo: ga ábinom tàvakompenan obik! Álogom 
obi, ed áglidom obi asá fleni báldádik, si! ásagom igo, das söl ädutom lü 
flens omik. As Nedánan vemo gravik, ob páflátob te nemódo dub atos, ed 
ániniotirob dónu kapi obik; no álófob ad fóvón kolkómi ko blóvayákan. „If 
läd bo àsevofóv, ätikob, e no ákanob nedunón ad memikón konoti 
lutedana in fef jeikik valik ona. „lf laidaremans valik oma bo ásevonsóv . . ." 
Ab smil kio ladófik, spikotam kio lefredik ábinon us lá sütayan bevü lutedan 
e jilotidópan! Äbinos klülabik, das àselom ofe dinis difik. Is ed us 
&davedons splodüls lefreda lelaodik. Göd jeikik lükóma omik tö jol ela 
Valencia" imoikon lóliko se mem omik tü timül et. Ba no ániludom, das ob 
tü timül ot, kü om lelaodiko ásmilom, ábetikob atosi. 





Ven imogolom, no ákanob nedunón ad dugón spikoti ko jilotidan 
oba ad om. Ävedof dónu lefredik dub mem oma. Klülos, das leno álabob 
diseini ad nunón ofe vódi bal utosa, kelosi ilükonfidom obe; ab àvilob 
naedilo vestigülón* ofe, viomafádo* ásevof dö pasetalif oma. Älobob omi 
büiko vemo, ad kanón sagón poso, das álüjinom lü ob, das sio ókanomóv 
binón mekádan. 


„Lui, un homme violent?" (= Om binomóv mekádan?) jilotidópan 
áluvokádof me vógád stuna lemuik. „Mais c'est un mouton!” (Ab om binom 
güo äs jip!) Kanoy golón love om! Sevob omi de cilüp omik, sevob i palis 
omik." 


,Kió! Ol binol-li kludo i provansalan?" äsäkob. 


,Du tout (Vero no). Je suis Algérienne, comme lui Algérien". (Binob 
ji-Laljeránan, leigoásá om binom hi-Laljeránan). 


,Lió! no edünádom-li üfo pó el ,biribi?" (pónakompain tütedik in 
Frikop). 


Lád álülogof obi büiko me logs gretik sekü stun, ásva süpo álogof 
asä lotani lotidópila okik lódani marda, táno ásplodülof me smil lelaodik. 

„Ag! kio atos binon drolik! Ag! kio atos binon klaunófikl" àsagof 
smilólo. „El Zéphirin ritik in el „biribi”! No badocedolós* osi, o söl! das 
smilob so verno; ab lio tikod et edavedon-li pö ol?" 


„Om it ekonom osi obe". 


„Ha! dub atos memosevob omi, äsagof, „c'est bien lui, quel 
blagueur, que ce diable de Zéphirin!+” (atos binon ebo bos de om! 
pleidülan kiom el ,Zéphirin" maleditilik at binom!") Ed ekonom ole, das 
omábin-om in el ,biribi"....ah, comme c'est comique, comme c'est 
spirituel, comme c'est fantastique!" (ag! kio atos binon klaunófik, kio 
atos binon spiritik, kio atos binon magalik). 


Konota lólik, me kel Iluman maleditilik et, kel in magäl oka klülabiko 
äsevom ad sümädön so gudiko fatüli: „Alexandre Dumas,” ijänälom obi so 
vemo dü täv naütik da Saharän, vöd no bal äbinon veratik! 


FIN 


+ Ce diable de Zéphirin tefon pösodi, ta kel muroy. 


BADOCEDÖN to take amiss SUFOD resignation 
DITIBÖN to hand out VASOV an oasis 
FAFAR a fanfare VESTIGÜLÖN (EKI) to quiz (someone) 
STIAM an amnesty VIOMAFÄDO to what extent 


vi ITEDI 
Ün 1931 hiels Charlie Chaplin ed Albert Einstein ävaboms kobo in 
süt. El Chaplin äplänom: „Mens plodons oli, bi nek bevü ons suemon oli; 
plodons obi, bi alikan suemon obi.” 


Lad fopana binon in mud, ab mud sapana binon in lad. 


Veg lü Höl papavon me desins gudik. 

KLEILÜKOLÓD, BEGÓ! SÄKÄDI OBIK 





Kele binons gebe e diste vódae sókól, kels vallko pajonons in vódabuke dis 
»an" (Deutánapüko) u ,at" (Linglánapüko)? (Ekó vóde nog tels fa reidan 
at pesedól) :- 


LÀ labon sinifis sókól:- 


l. nilü a) Motül obik áseadof lä fön; 
à) Blibof ai lä ob. 
A kobü a) Seitolód moni at lä ret. 
35 leigodü a) Pluof /d sör oka demü jön logotik. 


4. sinifü vód Fransánik ,chez" a) Lä obs fidobs tü düp velid. 
LEN labon sinifis sókól:- 


L flanü a) Julans stanons bal /en votik; 
à) Famülans áseadons /er tab ad fidón; 
b) Zif Kóln topon /en , Rhein". 


$ ta a) Ästanobs len völ lunüpo; 
à) Nafil enafädon /en klif, 
b) Kriman iseidom vome neifi /en gug. 


3. medü a) Ágleipom obi Jen kolet; 
à) Mot ádugof cili /en nam; 
b) Julans vobons /en vódabuk. 


4 turno a) Lubegans ágoloms /en dom alik. 


*999999999999 


111:24:2003 


NUNILS SE VOL LÓLIK 


KRODAVÓDARATS 


Mens, kels stigádons breinis okas me jàfeds às krodavódaráts dü lifayels 
foldegas, odakipons bo sauni tikálik dü lifayels okik latikum, leigodü utans, 
kels labons tikäli trógik. So nunon el „Vancouver Sun" de Kanadán ma lartüg 
tefü vestigs pedunons fa Niver Tata Pensilvána. Vestigs at áprimons ün 1956. 
Áxamoy menis foltum ünü yels vel alik, kobü pats tefü febods, diáts, 
libatimajáfeds e  távabelifots. ,Mens, kels labons stigádi nemódik 
badikumons* küpedoviko," sagom hiel Warner Schaie, kel binom profásoran 
daglofa menik àsi lanavan, e kel binom i patádan* bálda*.  Vestigs at 
&vátülons patis gerádavik* asi lanavikis ad fümetón bitikami* tikälik 
báldikanas, e tablófádon* tikamagoti, das mens no kanons kontrolón 
lásikami* fága tikälik da bäldikam* it. 





MONOPUL 


Pled pópádik ,Monopul" àzelon yelami máldegid ün 1995. Pled at pro 
mádikans sümbolon* labiàli* vónádavogádik e katádimi nen mieds. Dü yels 
máldeg ona, pledans eremons ed eselons lánedis, domis, lotidópis, 
trenavegis, e retis, ad jafón monopulis pro gaenáts pósodik, u ad riskón 
valikosi me failam. Datuvan ona, hie! Charles Darrow, äjafom pledi su tab 
kvisinópa. Ün 1935 àselom selidagitátis pleda kompenáte „Parker Bros." 
Binon pled gudiküno peselidàl da vol lólik. Sis yel 1935 samáds balionas 160 
peselidons, e plu ka balionans 480 pledons oni. Táxetoy, das telna plu 
bankazótas* pebükons pro ,Monopul, ka pro vólád* Lamerikanik. Sagoy, 
das posë àdagetom nämädi bolitik in Kubeán, hiel Fidel Castro ábüdom distuki 
lólikas pledas ,Monopula" in làn at Karibane. Pled id ábinon peproiból in 
Balatam Sovyátarepüblikas Sogádimik, ab an; pled binon vemo pópádik in 
Rusán. Säk pro degyel pleda binon, va podalo pledón ,Monopuli" in Tsyinàn. 


BADIKUMON to deteriorate LABIALI avarice 
BÀLD old age LÀSIKAM decline 
BÄLDIKAM ageing process PATÄDAN a specialist 
BANKAZÖT a banknote SÜMEOLON to symbolize 
BITIKAM behaviour TABLOFADOÓN to refute 


GERADAVIK genetic VOLAD currency 


